# data[].attributes.body
Posjet tvornici antimaterije i DATA centru

# data[].attributes.body
Putovanje prema CERN-u crvenim busom iskusilo je 32 nastavnika fizike iz RH. Atmosfera tijekom putovanja bila je više nego odlična.

# data[].attributes.body
Verona je glavni grad talijanske provincije Verona u regiji Veneto, a smjestila se na obalama rijeke Adige. To je ujedno i grad u kojem se odigrala najljepša i najtragičnija ljubavna priča svih vremena, ona o Romeu i Juliji.

# data[].attributes.body
Zabave u busu nije nedostajalo. Ekipe su odmjerile svoje znanje poznavanja fizike, procjeni reda veličina, ali i poznavanja zanimljivosti o zemljama kroz koje se putovalo do Ženeve. Natjecateljskog duha nije nedostajalo. Pobijedili su "Zgodni i nezgodni" i osvojili nagrade.

# data[].attributes.body
CERN, međunarodna je institucija za nuklearna istraživanja kojoj su svrha fundamentalna istraživanja na području fizike elementarnih čestica, osnovana 1954. CERN je najveći znanstveni laboratorij na svijetu, ima najsloženije znanstvene mjerne instrumente i druge uređaje potrebne za istraživanja.

# data[].attributes.body
Nikola Godinić, prof. dr. sc. s FESB iz Splita održao je predavanje o kozmičkim zrakama i astročesticama.

# data[].attributes.body
Vuko Brigljević, prof. dr. sc. s Instituta Ruđera Boškovića u Zagrebu u nekoliko je predavanja istaknuo, obrazložio i naveo relevantne činjenice o fizici elementarnih čestica.

# data[].attributes.body
Mirko Planinić, prof. dr. sc. dekan Prirodoslovno - matematičkog fakulteta održao je vrlo zanimljivo predavanje o Detektorima u fizici elementarnih čestica.

# data[].attributes.body
Radionica izrade maglene komore za promatranje kozmičkih zraka. Pomoću maglene komore detektirali smo tragove različitih vrsta elementarnih čestica.

Saznali smo kako vrlo jednostavno možemo pokus prenijeti u razred (nije potrebna neka skupa aparatura, samo je potrebno nabaviti suhi led).

# data[].attributes.body
Kontrolna soba ATLAS eksperimenta.

# data[].attributes.body
Rutherford, Wien, Lorentz i Becquerel samo su neki od fizičara koji su ugravirani u ovo umjetničko djelo. Kraj svakog fizičara naveden je izum/zakon koji se vezuje za njega.

# data[].attributes.body
Ženeva noću

# data[].attributes.body
Gospodin savršeni - znanstvenik s CERN-a.

# data[].attributes.body
Profesor Mirko Planinić izveo je s kolegicom iz publike vrlo zanimljiv pokus. Proizveo je iskru na vrlo zabavan i zanimljiv način i pokazao kako isto možemo prenijeti u svoje učionice. Publika je bila više nego oduševljena.

# data[].attributes.body
CMS (kompaktni mionski solenoid) jedan je od četiriju detektora koji su postavljeni na prstenu LHC-a (najvećeg svjetskog akceleratora čestica). Pomoću njega proučava se Standardni model (uključujući Higgsov bozon) ali se i traže dodatne dimenzije i čestice koje bi mogle činiti tamnu tvar.
U izradi CMS-a surađivalo je 4000 znanstvenika iz 40 država.

# data[].attributes.body
Osjećaj? Fenomenalan.

Na dubinu od -87,9 m spustili smo se za samo 60 s. Akcelerator (LHC) nalazi se na srednjoj dubini od 100 m.

# data[].attributes.body
Vrlo zanimljivo predavanje o Higgsovom bozonu ili Božjoj čestici održao je Toni Šćulac, docent s odjela za fiziku PMF Split.

# data[].attributes.body
U vrlo ugodnom ambijentu domaćini su organizirali druženje uz večeru, sviranje horne, zvončića i roga. Svima će ostati u lijepom sjećanju.

# data[].attributes.body
Tradicionalno švicarsko jelo od topljenog sira i vina, odličnog je okusa i vrlo intenzivnog mirisa. Komadići kruha umaču se u sir pomoću vilice s dugačkom drškom.

# data[].attributes.body
Čak 16 sati putovanja prema Zagrebu, vremenske prilike su bile svakakve, ali izdržali smo.

Što reći na kraju? Vrijedilo je.

# data[].attributes.body
WEB softver

Prvi web server pušten je u rad 1990. godine. Izumitelj weba je fizičar Tim Barners Lee, koji je dobio zadatak da napravi računalni sustav za dijeljenje podataka između fizičara raspodijeljenih po cijelom svijetu. Tako su rođeni HTTP, HTML, WWW i sve druge kratice bez kojih je danas teško zamisliti život u modernom društvu.

Touchscreen

Sredinom sedamdesetih godina pojavila se potreba za direktnim biranjem kontrolnih parametara na TV ekranu putem kojeg se pratio jedan od tamošnjih akceleratora. Inženjeri su tada izumili touchscreen.

# data[].attributes.body
Bili su to prekrasni dani na CERN-u s nastavnicima fizike iz cijele RH. Svi visoko motivirani, raspoloženi i nasmijani veselimo se novim izazovima.

Nove suradnje, nova znanja i vještine koje ću prinijeti u razred neki su od benefita ovog putovanja.